

CAIET DE SARCINI PENTRU PROIECTARE


Capitolul 1: Denumirea lucrării
1.1. Servicii de proiectare privind elaborarea studiului de fezabilitate pentru construcția Autostrăzii A8 Ungheni – Chișinău – Odesa, (tronsonul de la nodul rutier Ungheni până la intersecția cu M5/R5 în preajma satului Budești)
1.2. Începutul sectorului: nodul rutier Ungheni (AUTOSTRADA TÂRGUL NEAMȚ – IAȘI – UNGHENI Tronson 4 DN24(Iași) – Vamă (Pod peste Prut la Ungheni))
1.3. Sfârșitul sectorului: până la intersecția cu M5/R5 în preajma satului Budești
1.4. Lungimea sectorului: ≈ 125 Km (se va preciza prin studiul de fezabilitate)

Capitolul 2: Tipul lucrării
Servicii de proiectare 

Capitolul 3: Temeiul de proiectare
Programul privind repartizarea mijloacelor fondului rutier pentru drumurile publice naționale pe anul 2026, aprobat prin H.G. nr. 73 din 25.02.2026.

Capitolul 4: Faza de proiectare
Studiu de Fezabilitate 

Capitolul 5: Cerințe privind elaborarea Studiului de fezabilitate
5.1. Documente de referință
Studiul de fezabilitate se va elabora în conformitate cu:
a) NCM L.01.07-2005 „Regulament privind fundamentarea proiectelor investiționale în construcții”;
b) Regulamentul cu privire la proiectele de investiții capitale publice, aprobat prin Hotărârea Guvernului nr. 684/2022;
c) Instrucțiunile privind evaluarea proiectelor noi de investiții capitale publice, aprobate prin Ordinul ministrului finanțelor nr. 104/2023;
d) Alte acte normative, standarde și documente tehnice în vigoare aplicabile proiectării drumurilor publice.

5.2. Cerințe tehnice
[bookmark: _Hlk194184131]Studiul de fezabilitate și soluțiile tehnice propuse vor fi elaborate cu respectarea legislației Republicii Moldova, a documentelor normative în construcții, standardelor naționale și celor europene aplicabile, precum și a bunelor practici în domeniul proiectării infrastructurii rutiere.

                                                                                                                                                                                                                                                                                                                                                                                                                                                                                                                                 
Pentru lucrările de drum:
a) Categoria drumului „Autostradă”;
b) Parametrii tehnici ai drumului, inclusiv viteza de proiectare, elementele geometrice, intersecțiile și accesoriile drumului se vor stabili în funcție de categoria tehnică adoptată, în conformitate cu prevederile Ind. PD 162-2002 (Redactarea 2 August 2015) „Normativ privind proiectarea autostrăzilor extraurbane”, NCM D.02.01:2024 „Drumuri și poduri. Proiectarea drumurilor publice”, precum și cu alte documente normative și standarde aplicabile;
c) Tipul structurii rutiere se va adopta în baza unei argumentări tehnico-economice, prin analizarea comparativă a minimum două variante de structură rutieră. Dimensionarea structurilor rutiere se vor proiecta conform normelor tehnice și standardelor în vigoare aplicabile. Analiza va ține cont de traficul prognozat, sarcina pe osie, condițiile geotehnice și hidrologice, disponibilitatea materialelor, tehnologia de execuție, durabilitatea, condițiile de întreținere și costurile pe durata ciclului de viață;
d) Caracteristicile hidrologice se vor analiza conform CP D.01.05-2012 „Determinarea caracteristicilor hidrologice pentru condițiile Republicii Moldova”;
e) Pentru sectoarele afectate de procese geologice periculoase se vor efectua investigațiile necesare și se vor propune măsuri de stabilizare în conformitate cu NCM A.06.01:2006 „Protecția tehnică a teritoriului, clădirilor și construcțiilor contra proceselor geologice periculoase. Date generale”;
f) Soluțiile privind siguranța rutieră se vor elabora în conformitate cu prevederile, CP D.02.10-2016 „Drumuri și poduri. Recomandări privind siguranța rutieră”, precum și cu celelalte documente normative, standarde, coduri de practică și reglementări tehnice în vigoare aplicabile domeniului siguranței circulației rutiere;
g) Durata normată de viață a drumului se va determina în conformitate cu CP D.02.24:2019, SM EN 1990:2004 și SM EN 1990:2024;
h) Soluțiile tehnice vor integra măsuri de adaptare la schimbările climatice, de creștere a rezilienței infrastructurii și de reducere a costurilor de exploatare și întreținere pe întreaga durată de viață;
i) Seismicitatea zonei este va fi stabilită conform Hărții zonării seismice a teritoriului RM (ediție 2010) care a fost pusă în aplicare începând cu 1 mai 2010, prin Ordinul Ministrului Construcțiilor și Dezvoltării Regionale al Republicii Moldova.

Pentru lucrările de artă (poduri și podețe):
a) Gabarit de liberă trecere pe pod, la nivelul căii pe accese spre pod, accesoriile drumului și siguranța rutieră în conformitate cu prevederile Ind. PD 162-2002 (Redactarea 2 August 2015) „Normativ privind proiectarea autostrăzilor extraurbane”, NCM D.02.01:2024 „Drumuri și poduri. Proiectarea drumurilor publice”, CP D.02.11-2014 și a altor standarde în vigoare;
b) CP D.02.2:2023 „Reguli privind efectuarea inspectării, diagnosticării, stabilirea stării tehnice a lucrărilor de artă (poduri, podețe) amplasate pe drumuri”;
c) CP D.02.06-2014 „Ghid de evaluare a stării lucrărilor de artă pe baza funcționalității”;
d) SM STAS 5626:2005 Poduri. Terminologie;
e) SM EN 1990:2023: Eurocod: Bazele proiectării structurale şi geotehnice;
f) Acțiunile variabile din trafic se vor aplica conform SM EN 1991-2:2024 Eurocod 1: Acțiuni asupra structurilor. Partea 2: Acțiuni din trafic la poduri.
g) Geotextile pentru utilizarea la drumuri SM SR EN 15381:2010 „Geotextile și produse înrudite. Caracteristici impuse pentru utilizarea la lucrări de drumuri și pentru straturi de uzură asfaltice”;
h) Tipul îmbrăcămintei rutiere pe rampele de acces – beton asfaltic (sarcina pe osie pentru calculul sistemului rutier – 115 kN);
i) Implementarea unui sistem de colectare și filtrare a apei înainte de evacuare în scopul prevenirii poluării mediului;
j) În scopul realizării inspectării și întreținerii infrastructurii podului se va prevedea realizarea scărilor de acces pe sferturi de con (în cazul existenței acestora) către rigle la culei;
k) Agregate pentru beton în conformitate cu SM SR EN 12620+A1:2010;
l) Construcții din beton și beton armat conform NCM F.02.02-2006 ,,Calculul, proiectarea și alcătuirea elementelor de construcții din beton armat și beton precomprimat”;
m) Organizarea construcțiilor se va realiza conform NCM A.08.01:2016 și coduri de practică specializate, asigurând un flux de lucru eficient și respectarea reglementărilor în vigoare;
n) Tipul de hidroizolație pe calea podului va satisface condiții de soluții durabile, profesionale, cu durata de viață 20-25 ani, cu stabilitate la cald până la 200 ºC și flexibilitate ridicată, totodată se va analiza posibilitatea utilizării hidroizolației prin pulverizare, argumentarea tehnico-economică a acestei soluții;
o) Parapete de siguranță deformabile și parapete pietonale vor fi protejați cu stratul de zinc și fixați prin buloane (se va exclude modul de asamblare a elementelor din oțel prin sudarea acestora);
p) Măsuri privind protecția anticorozivă a construcțiilor – NCM E.04.04:2016 și SM SR EN 1504-2:2010;
q) Se va prevedea realizarea sistemului de scurgere a apelor pluviale astfel încât să nu se mai facă prin goluri în structura podului, ci prin amenajarea unui sistem de jgheaburi pentru evacuare controlată a apelor pluviale;
r) Proiectarea podurilor în zone seismice se va realiza conform CP D.02.05:2017;
s) Seismicitatea zonei va fi stabilită conform Hărții zonării seismice a teritoriului RM (ediție 2010) care a fost pusă în aplicare începând cu 1 mai 2010, prin Ordinul Ministrului Construcțiilor și Dezvoltării Regionale al Republicii Moldova;
t) Proiectarea structurilor pentru rezistența la cutremur în conformitate cu Eurocod 8: SM SR EN 1998- 2:2011/A2:2015;
u) Fiabilitatea terenurilor de construcții și terenurilor de fundații. Principii de baza – 
NCM E.02.02:2016;
v) Betoane, mortare și produse din beton în conformitate cu:  CP H.04.04:2018, SM 324:2017, 
SM EN 206+A1:2017 și SM EN 206:2013+A2:2021 Beton. Specificație, performanță, producție și conformitate;
w) Proiectarea structurilor din beton în conformitate cu Eurocod 2: SM EN 1992-1-1:2024;
x) Standardele Europene din familia EN 1990 (Baze de proiectare), EN 1992 (Structuri de beton) și EN 1997 (Geotehnică) sunt aplicabile ca referințe suplimentare pentru metodologia de calcul și evaluare a capacității portante rămase, în măsura în care nu contravin normativelor naționale obligatorii;
y) Se vor utiliza, de asemenea, standardele europene de referință pentru inspecții, cum ar fi, ultima ediție a seriei de standarde SM EN 1504 (Produse și sisteme pentru protecția și repararea structurilor de beton), relevante pentru recomandările de reparație ulterioare;
z) Proiectarea geotehnică în conformitate cu Eurocod 7: SM EN 1997- 1:2024, SM EN 1997-2:2024 și SM EN 1997-3:2025;
aa) Proiectarea structurilor pentru rezistența la cutremur în conformitate cu Eurocod 8: SM EN 1998-2:2025.

Notă: În cazul în care, pe parcursul elaborării Studiului de fezabilitate, documentele normative menționate sunt modificate, abrogate sau înlocuite, Prestatorul va aplica prevederile actelor normative aflate în vigoare la data elaborării documentației. Pot fi utilizate și alte standarde sau documente tehnice echivalente, cu condiția asigurării unui nivel de performanță cel puțin egal cu cel prevăzut de documentele menționate și cu aprobarea prealabilă a Beneficiarului.

5.3. Protecția mediului și evaluarea impactului asupra mediului
a) Prestatorul va completa și va prezenta Beneficiarului informațiile necesare pentru inițierea procedurii de evaluare a impactului asupra mediului, în conformitate cu prevederile Anexei nr. 3 la Legea nr. 86/2014 privind evaluarea impactului asupra mediului.
b) Prestatorul va elabora compartimentul „Protecția mediului” din cadrul documentației Studiului de Fezabilitate, cu respectarea prevederilor NCM A.07.06:2016. Compartimentul va include, fără a se limita la:
I. evaluarea impactului potențial al proiectului asupra factorilor de mediu;
II. măsuri pentru prevenirea, reducerea și, după caz, compensarea impactului negativ asupra mediului, inclusiv pentru diminuarea efectelor hazardurilor naturale;
III. evaluarea vulnerabilității proiectului la efectele actuale și viitoare ale schimbărilor climatice și identificarea principalelor riscuri climatice;
IV. integrarea în soluțiile tehnice ale proiectului a măsurilor de adaptare la schimbările climatice și de creștere a rezilienței climatice, în conformitate cu actele normative în vigoare și cu bunele practici în domeniu.
Analiza vulnerabilității și a riscurilor climatice, precum și măsurile de adaptare și de creștere a rezilienței climatice vor constitui parte integrantă a Studiului de Fezabilitate și vor fundamenta soluțiile tehnice propuse.
c) Prestatorul va elabora compartimentul privind plantațiile rutiere, cu prezentarea soluțiilor tehnice privind plantarea, replantarea, defrișarea, întreținerea și managementul vegetației rutiere, în conformitate cu cerințele Beneficiarului și cu prevederile Anexei nr. 1. 
d) Prestatorul va elabora Planul de Management de Mediu și Social (Environmental and Social Management Plan – ESMP), precum și orice alte documente de mediu și sociale prevăzute de legislația națională și/sau solicitate de instituția finanțatoare. În conformitate cu prevederile Legii nr. 86/2014 privind evaluarea impactului asupra mediului, Prestatorul va elabora Raportul privind evaluarea impactului asupra mediului (REIM) și va asigura întocmirea tuturor documentelor necesare desfășurării procedurii de evaluare a impactului asupra mediului, până la obținerea Acordului de mediu.
e) Prestatorul va elabora un Plan de management al deșeurilor rezultate din lucrările de construcție și demolare, care va include măsuri privind prevenirea generării deșeurilor, colectarea separată, stocarea temporară, reutilizarea, reciclarea, valorificarea și eliminarea acestora, în conformitate cu legislația națională și cu principiile economiei circulare.

[bookmark: _Hlk193650924]5.4. Studii, investigații și activități obligatorii
a) Prestatorul va efectua toate studiile, investigațiile și cercetările necesare pentru fundamentarea soluțiilor tehnice propuse în cadrul Studiului de fezabilitate;
b) Prestatorul va efectua studiile și cercetările de teren necesare elaborării documentației, inclusiv:
I. Ridicări topogeodezice;
II. Cercetări geologice și geotehnice;
III. Prospecțiuni hidrologice și hidrometeorologice;
IV. Alte investigații necesare, în funcție de particularitățile amplasamentului.
c) În cazul în care axa drumului nou proiectat se va suprapune cu axa unui drum existent Prestatorul va efectua expertizarea tehnică a drumului existent, a podurilor, inclusiv evaluarea sistemului rutier, sistemului de evacuare a apelor, elementelor de siguranță rutieră și a celorlalte elemente constructive existente;
d) Prestatorul va efectua studiul și prognoza traficului, inclusiv cercetări origine–destinație, determinarea intensității și compoziției traficului existent și prognozat, precum și analiza capacității de circulație, după caz. În baza rezultatelor studiului de trafic se va elabora analiza cost-beneficiu, care va include evaluarea impactului economic, social și de mediul al proiectului;
e) Prestatorul va identifica și localiza toate constrângerile existente care pot influența soluțiile tehnice propuse, inclusiv:
I. Zone locuite, industriale și alte zone construite;
II. Căi de comunicații și rețele edilitare;
III. Cursuri de apă, păduri și alte elemente naturale;
IV. Arii naturale protejate de interes național și internațional;
V. Zone cu procese geologice periculoase și alte constrângeri naturale;
VI. Monumente și zone protejate, dacă există;
VII. Alte restricții tehnice, juridice sau cadastrale.
f) Ca parte a analizei cost-beneficiu, Prestatorul va identifica, analiza și propune minimum două variante tehnico-economice concurente, fundamentând și recomandând, în baza criteriilor tehnice, economice, sociale și de mediu, varianta tehnico-economică optimă pentru realizarea obiectivului de investiții;
Variantele tehnico-economice analizate vor fi evaluate comparativ, ținând cont cel puțin de următoarele criterii:
I. Costul investiției;
II. Costurile de exploatare și întreținere pe durata ciclului de viață al investiției;
III. Impactul asupra mediului și măsurile de atenuare;
IV. Încadrarea preponderentă în parametrii a terenurilor aferente drumului public, înregistrate în Registrul bunurilor imobile;
V. Costul estimativ al exproprierii terenurilor și construcțiilor afectate;
VI. Impactul asupra siguranței circulației rutiere.
g) Pentru buna funcționare/monitorizare și exploatare a drumului, Prestatorul va analiza și prezenta spre aprobarea Beneficiarului executarea: 
I. Parcajelor auto pentru autoturisme și/sau autocamioane în zona drumului; 
II. Stațiilor meteo rutiere;
III. Sistemelor de cântărire în mișcare;
IV. Sistemelor de monitorizare video în vederea stabilirii/monitorizării intensității circulației rutiere (integrarea soluțiilor de monitorizare inteligentă).
h) Prestatorul va organiza, cu suportul Beneficiarului, consultări publice la care vor participa reprezentanții comunităților locale, autoritățile administrației publice locale, autoritățile și instituțiile publice competente, administratorii de rețele tehnico-edilitare, precum și alte părți interesate, după caz. Observațiile și propunerile formulate în cadrul consultărilor vor fi analizate, iar cele acceptate și justificate din punct de vedere tehnic și economic vor fi integrate în soluțiile tehnice propuse. Procesul de consultare va fi consemnat prin procese-verbale, însoțite de lista participanților și sinteza observațiilor formulate, care vor constitui parte integrantă a documentației Studiului de fezabilitate;
i) Pentru sectoarele de drum amplasate în vecinătatea zonelor locuite, Prestatorul va analiza necesitatea implementării măsurilor de protecție împotriva zgomotului și va prezenta soluțiile propuse spre aprobarea Beneficiarului;
j) Prestatorul va analiza necesitatea proiectării lucrărilor de artă, a nodurilor rutiere, pasajelor, coridoarelor ecologice denivelate și a altor construcții inginerești, utilizând soluții moderne și fundamentate tehnico-economic;
k) Prestatorul va analiza posibilitatea utilizării tehnologiilor și sistemelor moderne care contribuie la creșterea eficienței energetice, digitalizării și durabilității infrastructurii rutiere, fundamentând oportunitatea implementării acestora în cadrul Studiului de fezabilitate.

5.5. Alocări de terenuri
Prestatorul va urmări, în măsura justificată tehnic, economic și juridic, încadrarea soluțiilor în limitele terenurilor aferente drumurilor publice, potrivit datelor din Registrul bunurilor imobile și documentației cadastrale.
Pentru terenurile (porțiunile de terenuri) suplimentare necesare, Prestatorul va elabora compartimentul „Terenuri afectate”, care va include identificarea bunurilor imobile, suprafețele afectate total sau parțial, numerele cadastrale, categoria de destinație, domeniul proprietății, titularii drepturilor, precum și modalitatea juridică estimată de dobândire, transmitere, expropriere sau ocupare temporară.
Eventualele neconcordanțe (lipsa datelor, suprapuneri, etc.) dintre datele cadastrale și situația din teren vor fi evidențiate distinct.

5.6. Condiții specifice
a) Prestatorul va analiza datele furnizate de beneficiar conform Anexei Nr.1;
b) Prestatorul va elabora documentația de proiect în conformitate cu cerințele internaționale; 
c) Prestatorul va adopta soluții tehnice care vor evita afectarea construcțiilor capitale existente;
d) 	Prestatorul va respecta actele UE transpuse și sau cele în proces de elaborare al cadrului Legislativ/Normativ prezentat în Anexa nr.1.
e) La elaborarea soluțiilor, Prestatorul va respecta prevederile din Planurile Urbanistice Generale, Zonale şi de Detaliu (PUG, PUZ și PUD) a localităților traversate de drum.
f) Pe sectoarele de drum unde caracteristicile traficului, dezvoltarea urbană, densitatea acceselor sau cerințele privind siguranța circulației o justifică, Prestatorul va prevedea drumuri colectoare sau alte soluții tehnice echivalente pentru limitarea acceselor directe la drumul național și separarea traficului local de traficul de tranzit.
g) În vederea uniformizării soluțiilor tehnice aplicate pe rețeaua drumurilor publice naționale și facilitării activităților de exploatare și întreținere, se recomandă ca, la proiectarea podețelor noi, Prestatorul să analizeze posibilitatea utilizării soluțiilor constructive tipizate elaborate de Beneficiar (vezi Anexa1), în măsura în care acestea sunt compatibile cu condițiile amplasamentului și cu cerințele tehnice aplicabile. În cazul adoptării unor soluții diferite, acestea vor fi fundamentate tehnic.
h) Prestatorul va propune sisteme de iluminat arhitectural pentru lucrările de artă, integrate cu iluminatul public;
i) Prestatorul va propune soluții de încadrare a transportului alternativ, cu argumentarea necesității acestora. 
j) În cazul identificării sectoarelor cu risc de alunecări de teren, eroziuni sau alte procese geologice periculoase, Prestatorul va propune soluții tehnice corespunzătoare pentru stabilizarea și protecția acestora.
k) Prestatorul va identifica și investiga locațiile pentru extragerea rocilor sedimentare și a celor neconsolidate (groapă de împrumut), necesare pentru execuția lucrarilor de terasamente.
l) Beneficiarul va obține cu susținerea Prestatorului avizele autorităților administrației publice locale și organelor de stat, la necesitate condițiile tehnice pentru elaborarea compartimentelor pentru reamplasarea rețelelor edilitare, și alte documente necesare pentru elaborarea soluțiilor tehnice și compartimentelor componente ale studiului de fezabilitate.
m) - Ridicările topo-geodezice vor fi realizate în sistemul de coordonate Mold Ref 99 și sistemul  de înălțimi Baltic 1977.
- Crearea bazei geodezice de ridicare, cu îndesirea punctelor de reper până la 0,5 km amplasate paralel cu axa obiectului de construcție, în zone stabile și ferite de riscurile exploatării și intreținerii drumului.
- Toate punctele de reper vor fi fixate în teren cu centre de tip Ml sau M2, conform practicilor geodezice acceptate la nivel național conform (INSTRUCȚIUNII PENTRU RIDICAREA TOPOGRAFICĂ la scările 1:5000, 1:2000, 1:1000, 1:500).
- Reperele planimetrice și altimetrice vor fi combinate. Altitudinile punctelor de reper vor fi verificate prin drumuire de nivelment geometric cu respectarea neînchiderii maxime admisibile de ±5mm*√L, unde L este lungimea drumuirii în km.
n) Prestatorul va examina posibilitatea utilizării materialelor geosintetice ca geofibre (din polimeri, din sticlă, etc.) pentru armarea îmbrăcăminților rutiere sau a pământurilor elaborate în urma utilizării experimentale. Prestatorul va obține aprobarea prealabilă de la Beneficiar întru includerea în soluțiile de bază al studiului.
o) Prestatorul va elabora un compartiment privind estimarea unui Grafic de execuție în vederea implementării soluțiilor argumentate în studiu, care trebuie să conțină Diagrama Gantt pentru ordinea în care se estimează următoarele:
I. Executarea Fazei II „elaborarea proiectului de execuție”; 
II. Perioadele de execuție pentru fiecare fază de construcție;
III. Graficul financiar pentru perioadele de executare a Fazei II „elaborarea proiectului de execuție” și fazelor de construcție. 

5.7. Conținutul Studiului de fezabilitate
Studiul de fezabilitate va fi elaborat în conformitate cu documentele de referință prevăzute la pct. 5.1, va răspunde cerințelor tehnice stabilite prin prezentul Caiet de sarcini și va include toate studiile, analizele, rapoartele și documentația necesare fundamentării și implementării investiției.
Documentația Studiului de fezabilitate va cuprinde, fără a se limita la, următoarele compartimente:
a) Studii de trafic;
b) Rapoartele de expertiză tehnică al activelor rutiere existente și construcțiilor inginerești;
c) Rapoartele aferente studiilor, investigațiilor și cercetărilor efectuate conform pct. 5.4 lit. b);
d) Compartimentele/rapoartele stipulate în pct. 5.3 Protecția mediului și evaluarea impactului asupra mediului;
e) Compartimentul privind alocarea terenurilor, inclusiv identificarea terenurilor afectate și estimarea costurilor aferente exproprierilor;
f) Memoriu explicativ general;
g) Documentația grafică pe compartimente;
h) Analiza variantelor tehnico-economice și analiza cost-beneficiu, cu justificarea soluției recomandate;
i) Compartimentul privind relocarea rețelelor tehnico-edilitare.
j) Recomandări privind exploatarea pe termen mediu și lung al soluțiilor aprobate.
k) Deviz general și Indicatori economici;
l) Devizele cantităților și estimările de costuri - BoQ, (conform cerințelor licitațiilor internaționale);
m) Specificațiile Tehnice (conform cerințelor licitațiilor internaționale);
Documentația grafică pe compartimente va include, fără a se limita la:
· Plan General de încadrare în teritoriu;
· Plan traseu;
· Profil longitudinal;
· Profilele transversale tip și caracteristice;
· Detalii privind sisteme de evacuare a apelor meteorice și subterane;
· Detalii privind lucrările de artă și ale construcțiilor inginerești;
· Detalii standardizate pentru elementele constructive ale drumului și ale lucrărilor inginerești, necesare fundamentării soluțiilor tehnice propuse;
· Planuri și detalii privind organizarea circulației rutiere, inclusiv desene standard pentru marcaje rutiere, indicatoare rutiere, bariere de siguranță și alte elemente de siguranță rutieră;
· Planuri privind limitele de ocupare a terenului, inclusiv ampriza drumului, zonele de siguranță, zonele de protecție și suprafețele afectate de investiție;
· Alte planșe și desene necesare fundamentării soluției tehnice propuse.
Specificațiile tehnice se vor baza pe standardele în vigoare în Republica Moldova, cu excepția cazului în care nu există. Prestatorul poate propune, de asemenea, utilizarea standardelor internaționale acolo unde se consideră necesar.


Devizele cantităților și estimările de costuri
Prestatorul va pregăti liste de cantități (Bill of Quantities - BoQ) pe baza listelor cu cantități de lucrări care urmează să fie executate în conformitate cu desenele și specificațiile tehnice. Elementele din BOQ trebuie să corespundă elementelor de muncă (de plată) specificate în Specificațiile tehnice.
Prestatorul va elabora o analiză confidențială a prețului unitar pentru fiecare articol de lucru și o estimare confidențială a costurilor, pentru fiecare articol și categorie de lucru cât și pentru fiecare lucru în ansamblu.
Analiza prețului unitar se va baza pe prețul real de piață al fiecărui articol din Republica Moldova, utilizând date din surse relevante (ex: buletine de prețuri, oferte curente, facturi recente), inclusiv analiza detaliată a componentelor fiecărui articol din Lista Cantităților (BOQ). Prețurile unitare vor fi clasificate în costuri directe detaliate (forța de muncă, materiale și utilaje/echipamente, cu specificația tipului și a capacității acestora), costuri indirecte (cheltuieli de mobilizare/organizare, cheltuieli administrative, cheltuieli neprevăzute ale antreprenorului și profitul, detaliate ca procent din costurile directe) și impozite (ex: TVA(după caz), taxe locale, etc.). Pentru implementarea Planurilor de Mediu și Sociale (PMS) trebuie propus un cost forfetar detaliat în BOQ, care să acopere toate măsurile și activitățile specifice. Costurile vor fi dezagregate în costuri locale (exprimate în MDL) și costuri externe (exprimate în valuta de referință, de obicei EUR sau USD), cu specificarea cursului de schimb valutar utilizat. Estimarea confidențială a costurilor a Prestatorului va indica separat toate taxele locale, tarifele, taxele și alte impozite aplicabile, menționând explicit dacă și care dintre acestea pot beneficia de scutiri conform legislației în vigoare sau acordurilor internaționale. În plus față de analiza detaliată a prețului unitar pentru fiecare element de plată din BOQ, Prestatorul va furniza o analiză comparativă a prețului unitar calculat pentru acest proiect cu prețurile unitare reale incluse în proiecte similare de drumuri (cu volum, complexitate și condiții geografice comparabile) în contractele de lucrări semnate în Republica Moldova în ultimii cinci (5) ani, indicând sursele de date pentru această comparație.

Capitolul 6: Aranjamente de raportare
Prestatorul are obligațiunea de a efectua raportările de progres în conformitate cu Graficul de execuție a lucrărilor. Graficul de execuție trebuie să cuprindă (dar nu se limitează), diagrama Gantt pentru ordinea în care prestatorul intenționează să execute lucrările, inclusiv perioadele propuse pentru raportare a fiecărei faze și etape. 
Graficul de execuție de detaliu va fi prezentat nu mai târziu de 15 zile de la semnarea contractului. 
Ca parte a etapei cost-beneficiu, Prestatorul la elaborarea a cca. 30% din studii și cercetări, va prezenta către beneficiar, conceptul soluțiilor de proiect pentru care s-a optat.
Prestatorul va stabili în Graficul de execuție, etapele de achitare respectând cerințele Condițiilor de Plată ale Contractului. Etapele de achitare vor constitui materiale livrabile definitivate și acceptate de către Beneficiar.
Valoarea etapelor de achitare trebuie să fie în conformitate cu Devizul defalcat pentru serviciile prestate în conformitate cu oferta prezentată.
Graficul de execuție, trebuie să fie elaborat astfel ca să respecte următoarele prevederi:
a) Perioada de timp necesară pentru obținerea avizelor autorităților administrației publice locale și organelor de stat, la necesitate condițiile tehnice pentru elaborarea compartimentelor pentru reamplasarea rețelelor edilitare, și alte documente necesare pentru elaborarea soluțiilor tehnice și compartimentelor componente;
b) Prestatorul trebuie să-și rezerve 10 (zece) săptămâni în graficul de execuție al contractului, în vederea efectuării Auditului Siguranței Rutiere (ASR), sau de la momentul elaborării compartimentului Organizarea Circulației Rutiere;
c) Beneficiarul va pune la dispoziția prestatorului Auditul Siguranței Rutiere în termen de 8 (opt) săptămâni de la recepționarea documentelor de execuție necesare pentru efectuarea Auditului (Organizarea Circulației Rutiere);
d) Prestatorul trebuie să execute modificările propuse în documentația de execuție în conformitate cu recomandările ASR acceptate de Beneficiar, în termen de 2 (două) săptămâni.
În cazul în care prestatorul nu respectă graficul de execuție, prestatorul va prezenta un grafic de execuție revizuit cu un raport justificativ privind măsurile care vor fi întreprinse pentru compensarea termenului de întârziere. 
Prestatorul la solicitarea Beneficiarului este obligat să raporteze în termen de maxim 2 zile privind progresele lucrărilor și livrarea documentelor solicitate.
Prestatorul va prezenta lunar, note informative privind progresul lucrărilor. Conținutul notelor informative va fi structurat și va cuprinde informația în dependență de lucrările specificate în Graficul de execuție pentru perioada specifică. 
Fiecare notă informativă va include (dar nu se limitează):
I. grafice şi descrieri detaliate ale evoluției înregistrate, incluzând fiecare etapă, și incluzând în raportare fiecare Subantreprenor;
II. comparații între evoluția reală a lucrărilor și cea planificată, prezentând detalii referitoare la orice evenimente sau circumstanțe care pot periclita terminarea lucrărilor conform prevederilor contractului şi măsurile care se adoptă (sau care trebuie adoptate) pentru evitarea întârzierilor.

În cazul în care Beneficiarul va solicita completarea notei informative cu informație suplimentară, Prestatorul este obligat să raporteze în nota informativă pentru perioada curentă.
Studiul de Fezabilitate va fi prezentat în volum de 1 (unu) exemplar în limba română și 1 (unu) exemplar în limba engleză, inclusiv: conținutul studiului complet scanat și avizat în format PDF, versiunea electronică editabilă (PDF, Word, Kos, DWG ș.a.).
























Anexa 1 

	Nr.
	Informație livrabilă de către Beneficiar

	1
	Pre-Feasibility study for the road corridor Ungheni – Chișinău – Odesa. Draft project definition report. (2025)

	2
	Pre-Feasibility study for the road corridor Ungheni – Chișinău – Odesa. Draft simplified economic analysis Report. (2025)

	3
	Feasibility study for Chișinău ring road, sections 4, 5 and 6.  Note on airport re-alignment (2026)

	  4
	Proiect de execuție TIP privind construcția podețelor.

	  5
	Proiect de execuție TIP privind suporturile metalice pentru indicatoarele de informare și orientare.

	  6
	Versiunea prealabilă al Codului Practic în Construcție: Drumuri și Poduri. Plantații rutiere pe drumuri.

